যে ফুলের খুশবুতে সারা জাহান মাতোয়ারা
যে ফুলের খুশবুতে সারা জাহান মাতোয়ারা (উর্দু: نشر الطيب فى ذكر النبى الحبيب ﷺ‎, প্রতিবর্ণী. নাশরুত তীব ফী জিকরিন নাবিয়্যিল হাবিব (স.)‎) দেওবন্দি ইসলামি পণ্ডিত ও চতুর্দশ শতকের মুজাদ্দিদ আশরাফ আলী থানভীর উর্দু ভাষায় রচিত একটি জনপ্রিয় সীরাত গ্রন্থ। থানভী এই গ্রন্থে ইসলামের নবিকে মুসলমানদের হৃদয় ও সারা বিশ্বের জন্য রহমত হিসেবে তুলে ধরেছেন। গ্রন্থটির রচনাশৈলী অন্যান্য ঐতিহ্যবাহী সীরাত গ্রন্থ থেকে ভিন্ন হওয়ায় তা সীরাত সাহিত্যে নতুন মাত্রা যোগ করেছে। থানভী গ্রন্থটির একটি উপকারিতা এভাবে বর্ণনা করেছেন যে, তিনি মহামারীর সময় গ্রন্থটির রচনা কাজ শুরু করেন এবং মহামারী থেকে মুক্তি পান।